b'\n_START_ARTICLE_\nJudesio kiekio momentas\n_START_PARAGRAPH_\nJudesio kiekio momentas (ankstesn\xc4\x97je literat\xc5\xabroje pla\xc4\x8diai vartotas terminas impulso momentas) fizikoje yra tam tikra kiekybin\xc4\x97 besisukan\xc4\x8dio objekto charakteristika, nusakanti kiek smarkiai k\xc5\xabnas suksis aplink tam tikr\xc4\x85 sukimosi a\xc5\xa1\xc4\xaf veikiant i\xc5\xa1orinei j\xc4\x97gai. Judesio kiekio momentas priklauso nuo objekto atstumo nuo sukimosi a\xc5\xa1ies, jo mas\xc4\x97s ir jud\xc4\x97jimo grei\xc4\x8dio._NEWLINE_Judesio kiekio momentui galioja tverm\xc4\x97s d\xc4\x97snis: Jei sistemos neveikia i\xc5\xa1orin\xc4\x97s j\xc4\x97gos (j\xc4\x97gos momentas), judesio kiekio momentas nesikei\xc4\x8dia. J\xc4\x97gos momentas nusako greit\xc4\xaf, kuriuo sistemai yra perduodamas judesio kiekio momentas. Kuomet kietas k\xc5\xabnas sukasi, jo "pasiprie\xc5\xa1inimas" sukimosi grei\xc4\x8dio keitimuisi yra nusakomas inercijos momentu (pana\xc5\xa1iai kaip tiesiaeigiam jud\xc4\x97jimui mase).'